ནང་། །ཞེས་ པ་ནས། · རྩ་ ཁམས་ རླུང་ གི་ གནད་ ཆིངས་ འགྱུར། །ཞེས་ པའི་ བར་
གྱིས་བསྟན། དེ་ལ་སྔོན་དུ་འགྲོ་བ་བསྲུང་བའི་འཁོར་ལོ་བསྒོམ་པ་དང་། དངོས་
གཞི་ཉམས་སུ་ལེན་པའི་རིམ་པ་དང་། རྗེས་ཡོན་ཏན་འབྱུང་ཚུལ་བསྟན་པ་དང་
རྣམ་པ་གསུམ་ལས། དང་པོ་ནི། སྔོན་འགྲོ་སྐྱབས་འགྲོ་བསྲུང་འཁོར་སོགས་ཕག་
མོའི་ཚོགས་མཆོད་དུ་གསལ། གཉིས་པ་དངོས་གཞི་ལ། གཏུམ་མོ་བསྒོམ་པ། ཚེ་
བསྲིང་བ། གེགས་བསལ་བ་དང་གསུམ། དང་པོ་གཏུམ་མོ་ལ། ཕྱིའི་གཏུམ་མོ།
ནང་གི་གཏུམ་མོ། གསང་བའི་གཏུམ་མོ་དང་གསུམ་ལས། དང་པོ་ཕྱིའི་གཏུམ་མོ་
ལ་ ལུས་ གནད་ བསྟན་ པ། སྟོང་ ར་ སྒོམ་ པ། ། རྩ་ འཁོར་ བསྒོམ་ པ། རླུང་ གནད་
བསྟན་པ། འབར་འཛག་སྒོམ་པ། འཁྲུལ་འཁོར་བསྟན་པ། རླུང་གི་ཞལ་གདམས་
བསྟན་པ་དང་བདུན་དུ་ཡོད་པ་ལས། དང་པོ་ནི། རྐང་པ་གསང་བའི་སྐྱིལ་ཀྲུང་
ལག་པ་རྐང་པའི་ཕྲ་མཚམས་ནས་བཟུང་། རླུང་རོ་བསལ་ནས་ནང་དུ་རྔུབས་ལ་
ཡན་ལག་ལྔ་སྦྱོང་བྱེད་པའོ། །
དེ་ལ་གཅིག །གཉིས་པ་ནི། རང་ཉིད་སྐད་ཅིག་གིས་རྡོ་རྗེ་རྣལ་འབྱོར་མ་
འཇའ་ཚོན་ ལྔ་ ལྡན་ ལྟཪ་ དམཪ་བའི་མདངས་ཅན་ཕྱི་ནང་གཉིས་སུ་མེད་པར་
གསལ་བའི་སྐུར་བསྐྱེད་པའོ། །དེ་ལ་གཅིག །གསུམ་པ་ནི། དེའི་སྤྱི་བོ་བདེ་ཆེན་
གྱི་འཁོར་ལོ་རྩ་འདབ་མ་སུམ་ཅུ་རྩ་གཉིས་འཇའི་སྐུད་པ་ལྟར་ཕྲ་ཞིང་གསལ་བར་
བསྒོམ། དེ་བཞིན་མགྲིན་པར་བཅུ་དྲུག །སྙིང་གར་བརྒྱད། ལྟེ་བར་དྲུག་ཅུ་ རྩ་
བཞི་གསང་གནས་སུ་སུམ་ཅུ་རྩ་གཉིས་རྣམས་ཀྱང་འཇའི་སྐུད་པ་ལྟར་ཕྲ་ཞིང་
273-234

མོ་ཁྲིད་གསང་དབང་གི་ཉམས་ལེན་ཌཱཀྐི་བདེ་བའི་མྱུར་ལམ།
གསལ་བར་བསྒོམ་པའོ། །དེ་ལ་གཅིག །འཁོར་ལོ་དེ་རྣམས་ཀྱི་དབུས་སུ་དབུ་མ་
ཁ་དོག་ལྔ་ལྡན་སྔོ་བའི་མདངས་ཅན་ཡར་སྣ་སྤྱི་བོར་གཏད་པ་མར་སྣ་ལྟེ་འོག་
སོར་བཞིར་ཟུག་པ། གཡས་སུ་རོ་མ་ཁ་དོག་ལྔ་ལྡན་དམར་བའི་མདངས་ཅན།
གཡོན་དུ་རྐྱང་མ་ཁ་དོག་ལྔ་ལྡན་དཀར་བའི་མདངས་ཅན་ཡར་སྣ་སྤྱི་བོ་ནས་གུག་
སྣ་བུག་གཉིས་ལ་གཏད་པ་མར་སྣ་དབུ་མའི་ནང་དུ་ཟུགས་པ་ཡི་གེ་ཆའི་འཕོངས་
ལྟ་བུར་གནས་པར་བསྒོམ་པའོ། །
དེ་ལ་གཅིག །བཞི་པ་རླུང་གནད་ནི། ཕྱིའི་སྣང་བ་ཐམས་ཅད་རླུང་གི་རང་
བཞིན་ཁ་དོག་ལྗང་གུ་བ་དན་གྱིས་མཚན་པར་བསྒོམ་པ་ལ་རོ་རྐྱང་གཉིས་ཀྱི་སྒོ་
ནས་རྔུབ་ཅིང་བུམ་པ་ཅན་དང་ཕྱིར་འཛིན་བར་ལག་མེད་པར་ཅི་མང་ཉམས་སུ་
ལེན་པའོ། །དེ་ལ་གཅིག །ལྔ་པ་འབར་ འཛག་བསྒོམ་པ་ནི། རྩ་གསུམ་ འདུས་
མདོར་ཉི་མའི་དཀྱིལ་འཁོར་གཅིག་གསལ་བཏབ། དེའི་སྟེང་དུ་ཨ་ཤད་ཆོས་བཞི་
ལྡན་སྒོམ། སྤྱི་བོར་ཧཾ་གསལ་བཏབ་ལ། རླུང་བཟུང་བས་ཉི་མ་ལ་ཕོག །དེ་དྲོད་
པའི་འོད་ཀྱིས་ཨ་ཐུང་ཞུ་ཅོག་སྒོང་ཙམ་པ་དམར་ལམ་ཞུ་བས་གསང་གནས་ནས་
མགྲིན་པའི་བར་ཁམས་དམར་པོ་མེའི་རང་བཞིན་གྱིས་གང་བར་རིམ་པ་བཞིན་
བསྒོམས་པས། དེའི་འོད་ཀྱིས་སྤྱི་བོར་ཧཾ་མགོ་ཐུར་དུ་བསྟན་པ་ཅུང་ཟད་ཞུ་བའི་
།དེ་ལ་གཅིག །
ཉམས་ཀྱི་ལུས་བདེ་མེར་བ་ལ་སེམས་བཟུང་ཞིང་རླུང་བསྒོམ་པའོ།
དེ་ནས་རླུང་སྒོམས་པས་མེ་འབར་བར་བྱེད་པ་སྨད་ཀྱི་འཁྲུལ་འཁོར་བྱ་སྟེ།
ཕོང་
པུས་ མོ་ བརྩེགས་ པའི་ སྟེང་ དུ་ ལག་ པ་ ཁུ་ ཚུར་ རྩེགས་ པ་ བཞག་ ལ། འཕོངས་
འདེགས་ པ་ དང་ རླུང་ཁ་ སྦྱཪ་ སྟེང་ དུ་འཐེན། ཡང་རླུང་མར་གནོན་པ་དང་
གདེབ་པ་སྟུན་པས་མེ་རྒྱངས་ཀྱི་འབར་ཏེ་མགྲིན་པར་སླེབ་པར་བསྒོམ་པའོ། །དེ་
ལ༌གཅིག །དེ༌ནས༌ཧཾ༌ཞུ༌བར༌བྱེད༌པ་སྟོད་ཀྱི་འཁྲུལ་འཁོར་བྱ་སྟེ། ལག་པ་གུང་
273-235

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར། ༼༡༨༽
མཛུབ་རྩེ་སྤྲད་པའི་སྡེར་མཛིངས་གསང་གནས་སུ་བཙུགས་ལ་མགོ་དང་རླུང་ཁ་
སྦྱར་སྟེང་དུ་འཐེན་པ་དང་། མགོ་སི་ལི་ལི་སྤྲུག་པ་རེ་མོས་སུ་བྱས་པས་ཧཾ་ཞུ་བ་
དང་། མེ་འདྲེས་པ་ཁ་དོག་ལྔ་ལྡན་གྱི་རྣམ་པས་སྙིང་གར་སླེབ་པར་སྒོམ་པའོ། །
དེ་ལ་གཅིག །སྟེང་འོག་བསྲེ་བར་བར་གྱི་འཁྲུལ་འཁོར་བྱ་སྟེ་ལག་གཉིས་ཁུ་ཚུར་
ནུ་སྟེང་དུ་ལན་གསུམ་བསྣུན་ལ་མཐར་སྡེར་འཛིངས་བྲང་ལ་སྦྱར་ཏེ་སྟོད་གཡས་
གཡོན་འཐེན་པ་དང་ལག་གཉིས་སྤྲུག་པ་རེ་མོས་སུ་བྱའོ། །རླུང་བསྒོམས་པས་
ཁམས་ཀྱི་རྒྱུན་སྨད་དུ་བབས་པར་བསྒོམས་ལ། ལྟེ་བར་སྡེར་འཛིངས་གནད་དུ་
བསྣུན་ པ་ དང༌། སི་ལི་ལི་སྤྲུག་པ་རེ་མོས་སུ་བྱེད་པའོ། །དེ་ལ་གཅིག །མཐར་
ལུས་བྱིན་ཁམས་དཀར་དམར་འཇའ་ཚོན་གྱི་རྣམ་པས་གང་བར་བསྒོམ་ལ་རྐང་པ་
གཡས་ཁུ་ཚུར་གྱིས་ལན་གསུམ་དུ་ཕུར་ལ་སྤྲུགས། གཡོན་ཀྱང་དེ་བཞིན་བྱེད།
གན་རྐྱལ་དུ་ཉལ་ལ་རྐང་ལག་བརྒྱངས་ཏེ་མགོ་ཞབས་མེད་པར་སྤྲུགས་པས་
ཁམས་ཁྲོམས་ཤིང་བདེ་བ་བརྟན་ལ་འཕེལ་བར་བྱེད་དོ། །
དྲུག་པ་ནི། རྡོ་རྗེ་བཞིའི་ཀུན་རྫོགས་ཞལ་ལས་ཤེས། བདུན་པ་ནི། རླུང་
གི་ཞལ་གདམས་གནད་ཀྱི་ཕྲེང་བར་གསལ་ལོ། །གཉིས་པ་ནང་གི་གཏུབ་མོ་ལ།
སྟོང་ར་བསྒོམ་པ། འཁོར་ལོ་ལྔ་བསྒོམ་པ། རྩ་གསུམ་གསལ་གདབ་པ། རླུང་སྦྱོར་
བསྟན་པ་གདན་གསལ་གདབ་པ། ས་བོན་བསྐྱེད་པ། ལུས་མི་འགྱུར་བའི་འཕྲུལ་
འཁོར་ དང་ དེའི་ གེགས་ སེལ་ བའི་འཁྲུལ་འཁོར་བཞི་བསྟན་པ། ལྷ་བསྐྱེད་པ།
བཟླས་ པ་ བྱ་ བ། འབར་ བའི་ དམིགས་ པ་ བསྟན་ པ། འཛག་ པའི་ དམིགས་ པ་
བསྟན་པ། འཁྲུལ་འཁོར་གྱི་རིམ་པ་བསྟན་པ། དམིགས་པའི་ཆ་ལག་བསྟན་པ་
དང་བཅུ་གསུམ་དུ་ཡོད་པ་ལས། དང་པོ་སྟོང་ར་ནི་ཕྱིའི་གཏུམ་མོ་ལྟར་བསྒོམ་
པའོ། །
273-236

མོ་ཁྲིད་གསང་དབང་གི་ཉམས་ལེན་ཌཱཀྐི་བདེ་བའི་མྱུར་ལམ།
གཉིས་པ་ནི། གསང་གནས་ཀྱི་འཁོར་ལོ་ཁ་དོག་ལྗང་གུ། ལྟེ་བ་སེར་པོ།
སྙིང་ག་སྔོན་པོ། མགྲིན་པ་དམར་པོ། སྤྱི་བོ་དཀར་པོ་རྣམས་ཅུང་ཟད་འཇའ་ཚོན་
གྱི་རྣམ་པའོ། །དེ་ ལ་གཅིག །གསུམ་ པ་ནི། དེའི་ དབུས་ སུ་ རྩ་ དབུ་མ་ གཡས་
གཡོན་དུ་རོ་རྐྱང་གཉིས་བསྒོམ་པ་སྟེ་ཕྱིའི་གཏུམ་མོ་ལྟ་བུའོ། །དེ་ལ་གཅིག །བཞི་
པ་ནི། འཁོར་ལོ་ལྔར་རླུང་བུམ་པ་ཅན་མས་རིམ་གྱིས་འཛིན་པ་སྟེ་རླུང་གི་ཞལ་
གདམས་ གནད་ ཀྱི་ ཕྲེང་ བར་ ཤེས་ པར་ བྱའོ། །ལྔ་ པ་ནི། འཁོར་ ལོ་རྣམས་ ཀྱི་
དབུས་སུ་སོ་སོའི་ཁ་དོག་དང་མཐུན་པའི་པདྨ་འདབ་བརྒྱད་རེའི་སྟེང་དུ་ཟླ་ཉིའི་
གདན་རེ་བསྒོམ་པའོ། །དེ་ལ་གཅིག །དྲུག་པ་ནི། དེ་རྣམས་ཀྱི་སྟེང་དུ་རྒྱབ་ཏུ་བཾ་
དམར་པོ་དང་། མདུན་དུ་ཧཱུཾ་སྔོན་པོ་བསྒོམ་པའོ། །དེ་ལ་གཅིག །
བདུན་པ་ནི། འབེབས་སྟན་ཁྲུ་གང་གི་སྟེང་དུ་ཕོངས་བཞག་ལ་རྐང་པ་
འཁྲིལ། ལག་པ་རྡོ་རྗེ་རྩེ་གཅིག་པའི་ཕྱག་རྒྱ་སྤྱི་བོར་འཐེན་ཅིང་། ཕོངས་སྟན་ལ་
འབེབས་པའི་དུས་ལག་པ་འཁོར་ལོ་ལྔའི་གནས་སུ་རྩ་འདབ་ཀྱི་གྲངས་དང་སྟུན་
ཞིང་བསྣུན། གེགས་སེལ་བའི་འཁྲུལ་འཁོར་བཞི་ཞལ་ལས་ཤེས། བརྒྱད་པ་ནི།
དེ་ལྟར་གནད་དུ་བསྣུན་པས། གསང་གནས་ཀྱི་བཾ་ཕག་མོར་གྱུར་པ་ལ། ཧཱུཾ་བདེ་
མཆོག་ཏུ་ གྱུར་ པས་ འཁྲིལ་ བར་ སྒོམ། དེ་བཞིན་ལྟེ་བ་སྙིང༌ག ། །མགྲིན་པ། སྤྱི་
བོའི་ས་བོན་རྣམས་ཀྱང་ཡི་དམ་ཡབ་ཡུམ་དུ་གྱུར་པར་བསྒོམ་པའོ། །དེ་རེ་རེ་ལ་
དམིགས་པ་རེ་རེ། དགུ་པ་ནི། ཡུམ་གྱི་ཐུགས་ཀར་ཟླ་བའི་གདན་ལ་གྲི་གུག་བཾ་
གྱིས་མཚན་པ་དེའི་མཐའ་སྐོར་དུ་ཡུམ་གྱི་སྙིང་པོ་དང་ཉེ་སྙིང་གིས་བསྐོར་བར་
བསྒོམས་ལ། ཡབ་ཀྱི་ཐུགས་ཀར་ཉི་མའི་གདན་ལ་རྡོ་རྗེ་ཧཱུཾ་གིས་མཚན་པ་ལ།
ཡབ་ ཀྱི་ སྙིང་ པོ་ དང་། ཉེ་སྙིང་ གིས་བསྐོར་བར་ བསྒོམས་ ལ། རླུང་དང་ འགྲུལ་
འཁོར་ ཡིད་ཀྱི་བཟླས་པ་སྟུན་ནས་བསྒོམས་པས། ཡུམ་གྱི་ཐུགས་ཀའི་སྔགས་
273-237

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར། ༼༡༨༽
ཕྲེང་ལས་སྔགས་ཕྲེང་ཁམས་དམར་པོའི་རྣམ་པ་པདྨའི་ལམ་ལས་ཡབ་ཀྱི་རྡོ་རྗེའི་
་པ་ཡབ་ཀྱི་ཐུགས་ཀར་སླེབ་ནས། དེའི་སྔགས་ཕྲེང་ཁམས་དཀར་
་པ་དང་ལྷན་ཅིག་པས་ཡབ་ཀྱི་ཞལ་ནས་ཡུམ་གྱི་ཞལ་དུ་ཞུགས། སྔགས་
པདྨའི་ལམ་ལས་ཡབ་ཀྱི་རྡོ་རྗེ་ནས་སྒོ་རེ་རེ་འཁོར་བར་སྒོམ་པའོ། །དེ་ལ་གཅིག །
བུ་གར་ཞུགས་པ་ཡབ་ཀྱི་ཐུ
པོའི་རྣམ་པ་ད
བཅུ་པ་ནི། ཡབ་ཀྱིས་ཡུམ་གྱི་བདེ་བ་བསྐུལ་བས་གསང་གནས་ཀྱི་ཡུམ་
གྱི་ཐུགས་ཀའི་སྔགས་ཕྲེང་འོད་ཟེར་དམར་པོ་ཞུ་བའི་འོད་ཀྱིས་ལྟེ་བ། སྙིང་ག །
མགྲིན་པ། སྤྱི་བོ་རྣམས་ཀྱི་ཡུམ་གྱི་ཐུགས་ཀའི་སྔགས་ཕྲེང་འོད་ཟེར་དམར་པོར་
ཞུ་བས་ལུས་ཁམས་དམར་པོས་གང་བར་སྒོམ་པའོ། །དེ་ལ་གཅིག །བཅུ་གཅིག་
བདེ་
པ་ནི། ཁམས་དམར་པོ་མེའི་རང་བཞིན་ཅན་དེས་གསང་གནས་ཀྱི་ཡབ་ཀྱི་ཐུགས་
ཀའི་ སྔགས་ ཕྲེང་ འོད་ ཟེར་ དཀཪ་ པོ་ཞུ། དེ་ནས་འཁོར་ལོ་རིམ་པ་བཞིན་ གྱི་
སྔགས་ཕྲེང་ཞུ་བ་ལས་ལུས་བྱིན་ཁམས་དཀར་དམར་འཇའ་ཚོན་གྱི་རྣམ་པ།
སྟོང་ལྷའི་སྐུའི་རང་བཞིན་དུ་བསྒོམ་པའོ། །བཅུ་གཉིས་པ་ནི། དེ་ལྟར་བསྒོམས་
པས་ཁམས་གཡོ། རྡོ་རྗེའི་ཀུན་རྫོགས་ཀྱི་སྟེང་ནས་འཛིན་པ་ནི་འོག་རླུང་རང་སོ་
ལ་སྟེང་རླུང་གནོན་པའོ། །འདྲེན་ནི། རླུང་ཕྱིར་འབུད་དྲག་པོས་ལག་པ་སྤྱི་བོར་
འཐེན་པ་ལན་ཅི་རིགས་ཀྱིས་འདྲོངས་ཤིང་། འགྲེམས་ནི། རླུང་ཁ་སྦྱར་ལ་རྡོ་རྗེ་
ཀུན་རྫོགས་ཀྱི་ལངས་ལ། ལག་པ་ཁུ་ཚུར་སྙིང་གར་བསྣོལ་བ་ཕྱིར་གཤིག་
རྒྱང་བ་དང་། རྐང་པ་བགྲད་པ་སྟུན་ལ་ཕོངས་སྟན་ལ་སྡེབས་ཤིང་སྤྲུགས་པས་
ཁྲེམས་པར་བྱེད་པའོ། །བཅུ་གསུམ་པ་ནི་ཞལ་ལས་ཤེས་སོ། །
གསང་ བའི་ གཏུམ་ མོ་ ལ་ བཅའ་ བ་ ལུས་ཀྱི་གནད། སྲོག་རྩོལ་ རླུང་ གི་
འབར་འཛག་འདྲེན་འགྲེམས་ཀྱི་གནད་དང་བཞིར་ཡོད་པ་ལས།
གནད།
པ་
དང་པོ་
ནི། གསང་ བའི་ སྐྱིལ་ ཀྲུང་ ལ། མགྲིན་ པ་ ཡན་ གྱི་ སྔགས་ ཕྲེང་ སྤྲོ་ བ་ སྡུའི་ དུས་
273-238

མོ་ཁྲིད་གསང་དབང་གི་ཉམས་ལེན་ཌཱཀྐི་བདེ་བའི་མྱུར་ལམ།
ལོངས་སྤྱོད་འཁོར་ལོའི་འཕར་རྩ་འཆིང་། སྙིང་ག་དང་ལྟེ་བ་མཆན་འོག་གི་འཕར་
རྩ་ཁུ་ཚུར་བསྣོལ་བས་འཆིང་། གསང་གནས་ཀྱི་དུས་མཁལ་རྩ་འཆིང་བའོ། །
གཉིས་པ་ནི། ནང་གི་གཏུམ་མོའི་རྩ་འཁོར་ལྷ་ཡབ་ཡུམ་རིམ་པ་ ་བཞིན་
བསྒོམ་པ་ ལ་ དམིགས་ པ་ རེ་ རེ་ བྱེད། ཡབ་ཀྱི་ཐུགས་གར་ས་བོན་སྙིང་ པོ་དང་
བཅས་པ། དེའི་མཐའ་སྐོར་དུ་ལྷ་ཡབ་རྣམས་ཀྱི་སྙིང་པོ་དཔག་ཏུ་མེད་པས་བསྐོར་
ཡུམ་རྣམས་ལའང་ཡུམ་རང་རང་གི་ས་བོན་སྙིང་པོ་དང་བཅས་པ་
བར་བསྒོམ།
ལ། ལྷ་ཡུམ་རྣམས་ཀྱི་སྙིང་པོ་དཔག་ཏུ་མེད་པས་བསྐོར་བར་བསྒོམ་པའོ། །དེ་ལ་
གཅིག །གསུམ་པ་ནི། རླུང་ཁ་སྦྱར་ནང་དུ་བཟུང་བའི་ཚེ་སྔགས་ཀྱི་གཟུགས་འཇའ་
ཚོན་གྱི་མདངས་ཅན་བདེ་སྟོང་གི་ངོ་བོས་ལུས་ཀྱི་ནང་གང་བར་བསྒོམ། རླུང་ཕྱིར་
གཏོང་པའི་ཚེ། འབྱུང་བ་བཞིའི་གཟུགས་སྒྲ་ཐམས་ཅད་སྔགས་ ཀྱི་གཟུགས་སྒྲ་
འཇའ་ཚོན་གྱི་མདངས་ཅན་བདེ་སྟོང་གི་ངོ་བོར་གྱུར་པར་བསྒོམ་པའོ། །
བཞི་པ་ནི། ཡུམ་སྔགས་ ཕྲེང་དང་ བཅས་པ་ཐམས་ཅད་ལྟེ་ བའི་ བཾ་ ལ་
བསྡུས། ཡབ་སྔགས་ཕྲེང་དང་བཅས་པ་ཐམས་ཅད་སྤྱི་བོར་ཧཾ་ལ་བསྡུས་ཏེ། ཕོ་བ་
གཡོན་ནས་གཡས་སུ་ལན་བཅུ། གཡས་ནས་གཡོན་དུ་ལན་བཅུ། སྟེང་ནས་འོག་
ཏུ་ལན་བཅུ་སྡེབས་པས། ལྟེ་བའི་བཾ་ལས་ཁམས་དམར་པོ་ཡུམ་གྱི་སྔགས་ཕྲེང་ཀཱ་
ལི་
པེ་དང་བཅས་པ་མགྲིན་པར་སླེབ་པས། དེའི་དྲོད་ཀྱིས་ཧཾ་ལས་ཁམས་དཀར་པོ་
ཡབ་ ཀྱི་ སྔགས་ཕྲེང་ ཨཱ་ ལི་དང་བཅས་པ་བབས། མཐར་ལུས་ཐམས་ཅད་མགོ་
ཞབས་མེད་པར་སྔགས་ཀྱི་གཟུགས་ཁ་དོག་ལྔའི་མདངས་ཅན་བདེ་སྟོང་གི་ངོ་
བོར་ཁྲིལ་ ལི་ ལི་ ཡོད་ པར་ བསྒོམས་པས། ཁམས་གཡོ་བར་གྱུར་ན། རྡོ་ རྗེ་ རྩེ་
གཅིག་གི་ཕྱག་རྒྱ་སྤྱི་བོའམ། ལྟག་པའི་རྒྱུ་ཞབས་སུ་བསྡམས་ཏེ། རླུང་མེད་དང་
རླུང་ཅན་གང་རིགས་ཀྱིས་འཛིན། ལུས་གནད་གོང་དང་འདྲ་བའི་སྟེང་ནས། རླུང་
273-239

མེས་བོའི་ཤུལ་བཞག་ལས། རས་ཆུང་སྙན་བརྒྱུད་སྐོར། ༼༡༨༽
ཕྱིར་འབུད་དང༌། ནང་འདྲེན་གང་འཐད་ཀྱིས་འདྲེན། ལུས་སྟེང་འོག་བར་གསུམ་
སྤྲུག་ཅིང་བསིག །སྡེབ་ཅིང་ཕུར་བས་ཁྲེམས་པར་འགྱུར་རོ། །
་པ་དང་གསུམ་པ་ཚེ་སྒྲུབ་རྡོ་རྗེའི་སྲོག་ཤིང་དང་མོ་ཁྲིད་ཀྱི་ཞལ་
ས་པ་
གདམས་བཀའ་རྒྱ་མར་གསལ་ལོ། །གསུམ་པ་ཕྲིན་ལས་མཁའ་འགྲོའི་གཏུམ་མོ་
དང་། བཞི་པ་མཐར་ཕྱིན་མཆོག་གི་གཏུམ་མོ་ནི་ཕོ་ཁྲིད་དང་མཐུན་ལ། ཆོས་དྲུག་
ཀྱང་ཕོ་ཁྲིད་དང་མཐུན་པའོ། །དེ་ལྟར་མོ་ཁྲིད་གསང་དབང་གི་ཉམས་ལེན་ཌཱ་ཀི་
བདེ་བའི་མྱུར་ལམ་ཞེས་བྱ་བ་རྡོ་རྗེ་ཕག་མོའི་ཐུགས་ཀྱི་བདུད་རྩི་འདིར། རྗེ་གྲུབ་
པའི་དབང་ཕྱུག་ཀུན་དགའི་མཚན་ཅན་གྱི་བཀའ་ལུང་དང་། ཡུམ་རྣལ་འབྱོར་གྱི་
གཙོ་མོ་རྡོ་རྗེ་གོས་དཀར་མོའི་གསུང་གིས་བསྐུལ་བ་ལ་བསྟེན། སྒྱུ་མའི་གར་
མཁན་ཞེས་པ་ཤེས་རབ་རྒྱ་མཚོས་དོ་དམ་བགྱིས་ནས། ས་ཕོ་འབྲུག་གི་ལོ་ཆུའི་
ཟླ་བའི་ཡར་ཚེས་ཀྱི་ངོའི་བཟང་པོ་གཉིས་པ་ལ། ཨོ་རྒྱན་གུ་རུས་